OpenLLM-France/wikimedia huggingface dataset:
# Boyle

«Boyle» té aquests significats:
* Toponímia:
** Comtat de Boyle, comtat al centre de l'estat estatunidenc de Kentucky
** Boyle (Mississipi), població dels Estats Units a l'estat de Mississipi
** Boyle (Roscommon), ciutat de la República d'Irlanda, al comtat de Roscommon
* Biografies:
** Anthony Boyle
** Danny Boyle (Radcliffe, 1956), director de cinema i productor anglès
** Lara Flynn Boyle (Davenport, Iowa, 1970), actriu estatunidenca de cinema i televisió
** Robert Boyle (Lismore Castle, 1627 - Londres, 1691), físic i químic anglo-irlandés
** Robert F. Boyle (Los Angeles, 1909 – 2010), director artístic i decorador estatunidenc
** Susan Boyle (Blackburn, 1961), cantant pop escocesa
* Miscel·lània: Llei de Boyle o llei de Boyle-Mariotte, llei científica que descriu el comportament dels gasos
# Kazakhstan al Festival de la Cançó d'Eurovisió Júnior

Kazakhstan va ser un dels països que va debutar al Festival de la Cançó d'Eurovisió Júnior en 2018.
El 24 de maig de 2018, la televisió pública del Kazakhstan va confirmar el seu debut al Festival de la Cançó d'Eurovisió Júnior 2018, el qual va suposar la seva primera participació en aquest festival.

## Història

El 25 de novembre de 2017, Channel 31 de Kazakhstan va revelar la seva intenció de participar al Festival de la Cançó d'Eurovisió Junior 2018. Les reclamacions inicials van sorgir el 22 de desembre de 2017 tant del ministre de Cultura i Esports kazakh, Arystanbek Muhamediuly, com del director general del Canal 31, Bagdat Kodzhahmetov, al·legant que Kazakhstan havia sol·licitat ser membre de l'UER, amb l'esperança de participar-hi. tant al Festival de la Cançó d'Eurovisió com al Festival de la Cançó d'Eurovisió Júnior. Kodzhahmetov va convidar Daneliya Tuleshova, guanyadora de la quarta temporada de la versió ucraïnesa de The Voice Kids, a participar en el procés de càsting per representar Kazakhstan al Festival de la Cançó d'Eurovisió Junior. L'endemà, però, l'EBU va fer una declaració rebutjant la possibilitat que Kazakhstan esdevingués membre actiu de l'EBU, a causa del fet que Kazakhstan no es troba ni dins de l'Àrea Europea de Radiodifusió ni del Consell d'Europa.

## Participació

Llegenda
| Any | Seu | Artista | Cançó | Lloc | Punts |
| 2018 | Minsk | Daneliya Tuleshova | «Ózińe Sen» | 6 | 171 |
| 2019 | Gliwice | Yerzhan Maksim | «Armanyńnyan Qalma» | 2 | 227 |
| 2020 | Varsòvia | Karakat Bashanova | «Forever» | 2 | 152 |
| 2021 | París | Beknur Jánibekuly & Álınur Khamzin | «Ertegı Älemı (Fairy World)» | 8 | 121 |
| 2022 | Erevan | David Charlin | «Jer-Ana (Mother Earth)» | 15 | 47 |
| No hi va participar entre 2023 i 2024 ||||||

## Referències

* ↑ «Kazakhstan: Debuts in the Junior Eurovision Song Contest». EuroVoix.com, 24-05-2018.
# Road Town

Road Town, a l'illa Tórtola, és la capital de les Illes Verges Britàniques. Es troba al centre de la costa sud de l'illa, en un port en forma de ferradura que rep el nom de Road Harbour. La població era de més de 12.000 habitants el 2012.
El nom de la ciutat prové del terme nàutic the roads, que a la vegada ve del terme anglès roadstead (rada, en català). Road Town és un dels principals centres de noliejament de vaixells al Carib, i és la seu de l'administració marina de Tórtola, que es troba al port esportiu de Road Reef i on hi atraquen les dues principals empreses de noliejament.

## Clima

A Road Town hi predomina el clima tropical, amb vents alisis. Les temperatures varien lleugerament al llarg de l'any. La màxima diària típica se situa al voltant dels 32 °C a l'estiu i als 29 °C a l'hivern. Les mínimes diàries són d'uns 24 °C a l'estiu i 21 °C a l'hivern. Les pluges tropicals deixen uns 1.150 mm d'aigua per any, amb més quantitat a les muntanyes i menys a la costa. Les pluges poden ser variables, però els mesos més humits es troben entre el setembre i el novembre, mentre que els més secs són el febrer i el març. Ocasionalment arriben huracans a les illes, especialment entre el juny i el novembre.

## Referències

* ↑ United Kingdom - British Virgin Islands Commonwealth Secretariat
# Neckeràcies

Les neckeràcies (Neckeraceae) són una família de molses de l'ordre Hypnales. Són molses pleurocàrpiques, és a dir que l'esporòfit es troba en posició lateral respecte els caulidis. Les neckeràcies són comunes en els tròpics i en les regions temperades de tot el món. Normalment creixen sobre l'escorça o sobre roques. Són molses de mida mitjana o gran, formant mates de color verd a verd groguenc caulidis amb ramificacions irregularment aplanades. Els seus fil·lidis estan disposats en espiral i sovint amb ondulacions transversals. El peristoma consta de dues fileres de dents. Les espores són esfèriques, generalment papil·loses.

## Gèneres

Conté 37 gèneres acceptats:
| Alleniella Arbuscula Baldwiniella Bissetia Circulifolium Cryptopodia Curvicladium Distichia Echinodiopsis Eleutera | Exsertotheca Handeliobryum Himantocladium Homalia Homaliadelphus Homaliodendron Homaliopsis Hydrocryphaea Isodrepanium | Limbella Metaneckera Neckera Neckeradelphus Neckerites Neckeropsis Neomacounia Noguchiodendron Pendulothecium | Pinnatella Porothamnium Porotrichum Rhystophyllum Shevockia Thamnium Thamnobryum Thamnomalia Touwia |

## Referències

* 1 2 «Neckeraceae». The Plant List. [Consulta: 28 setembre 2019].
* ↑ «Neckeraceae». Tropicos.org. [Consulta: 28 setembre 2019].
* ↑ Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
# Bartomeu apòstol

Segons el Nou Testament, Bartomeu (Canà, Galilea, s. I aC? — Albanòpolis, Armènia, s. I dC) fou un dels Dotze Apòstols de Jesús de Natzaret. És venerat com a sant a tota la cristiandat. Se'l commemora el 24 d'agost. Pel seu martiri és patró d'oficis relacionats amb el treball de la pell, com els blanquers, assaonadors i adobers.
Fill d'un cananeu anomenat Ptolemeu, el seu nom real sembla que era Natanael(en arameu Natan-el bar Tholmai). D'aquí el nom "bar-Tolmay", en català Bartomeu, que significa “fill de Ptolemeu”. Segons el Nou Testament, veié Crist ressuscitat al llac Tiberíades i fou testimoni de la seva ascensió al cel. Segons Eusebi de Cesarea, Bartomeu anà a predicar a l'Índia i, juntament amb Judes Tadeu, predicaren a Armènia, per això són els patrons de l'Església Apostòlica Armènia. El seu final va ser dels més cruels entre els apòstols, ja que fou escorxat viu i, finalment, decapitat.
Se li atribueix un Evangeli de Bartomeu escrit cap al segle iii en grec i considerat apòcrif.

## Iconografia

Figura clau de la patrologia cristiana ha estat i és objecte constant de representació artística. Pels fets del seu martiri és usual respresentar-lo amb el ganivet o sostenint la seva pell. Algunes de les obres que el representen.
* Pintures murals de l'absis de l'església de Sant Pau i Sant Pere d'Esterri de Cardós. Segle XII (MNAC)
* Sant Bartomeu i sant Bernat, obra de Pere Serra. S. XIV. (Museu Episcopal de Vic)
* Retaule de sant Bartomeu, de Bernabé de Mòdena, 1377-82 (Museu Diocesà de Gènova)
* Retaule de sant Bartomeu procedent de l'església parroquial de Santa Eulàlia de Cruïlles. Segle XV (Museu d'Art de Girona)
* Retaule de sant Bartomeu i santa Isabel, de Guerau Gener (1401, Catedral de Barcelona)
* Taula de Sant Bartomeu i santa Tecla (1499), obra de Nicolau de Credença a l'església parroquial de Sant Bartomeu i Santa Tecla de Sitges
* Sant Bartomeu escorxat, escultura de Marco d'Agrate a la catedral de Milà (1562)
* Pintures murals de l'absis de l'església de Sant Bartomeu de Borriol (País Valencià). Segle XVI
* Detall del Judici final de Miquel Àngel on apareix Bartomeu sostenint la seva pell
* Martiri del sant, per Giovanni Tiepolo, 1722 (Venècia, San Stae)
* Foto antiga del monestir de Sant Bartomeu, al lloc on va ser martiritzat (avui en ruïnes, prop d'Albairak a Turquia)
* San Bartolomeo all'Isola, a Roma, on hi ha les relíquies del sant

## Referències

* ↑ Damo-Santiago, Corazon. «Saint Bartholomew the Apostle skinned alive for spreading his faith | Corazon Damo-Santiago» (en anglès americà), 28-08-2014. [Consulta: 3 abril 2022].
* ↑ Fenlon, J.F.. «St. Bartholomew». A: The Catholic Encyclopedia. Robert Appleton Company, 1907.
* ↑ «Bartomeu». Gran Enciclopèdia Catalana, 01-11-1986. [Consulta: 3 abril 2022].
* ↑ «Mission of Saint Bartholomew, the Apostle in India» (en anglès americà). nasrani.net, 13-02-2007. [Consulta: 3 abril 2022].
* ↑ Beresford, Andrew M. Sacred Skin: The Legend of St. Bartholomew in Spanish Art and Literature (en anglès). BRILL, 2020-03-02, p. 9. ISBN 978-90-04-41938-4.
* ↑ «The Gospel of Bartholomew». gnosis.org. [Consulta: 3 abril 2022].
# La Fosbury

La Fosbury és un projecte de periodisme esportiu en català nascut el 2014. Actualment edita una revista en paper trimestral i un espai web d'actualització diària. El seu àmbit de referència són els Països Catalans i inclou continguts sobre tots els esports excepte el futbol. El seu nom és un homenatge a l'atleta Dick Fosbury, el primer que va saltar d'esquena en la disciplina del salt d'alçada.
L'any 2015 La Fosbury va rebre el premi a la "millor nova publicació" a la Nit de les Revistes i la Premsa en Català.

## Referències

* ↑ «Neix la Fosbury, la revista digital sobre esport català». [Consulta: 10 gener 2019].
* ↑ «Fosbury, l'esportiu digital que no es fixa en el futbol». [Consulta: 10 gener 2019].
* ↑ «2015». [Consulta: 10 gener 2019].
# Helmuth von Moltke

* Per a altres significats, vegeu «Helmuth von Moltke el Jove».
Helmuth Karl Bernhard Graf von Moltke (Parchim, Mecklemburg-Pomerània Occidental, 26 d'octubre del 1800 – Berlín, 24 d'abril del 1891) va ser un mariscal alemany. El seu geni militar va ajudar a convertir Prússia en l'Estat hegemònic de la unificació alemanya. Va estudiar a l'Acadèmia Militar de Copenhaguen.
D'antuvi va pertànyer a l'exèrcit de Dinamarca, però l'any 1822 va passar a l'exèrcit prussià com a tinent. Va ser assignat a l'Estat Major prussià l'any 1832 i després va ser enviat a Turquia per modernitzar l'exèrcit otomà. Va tornar a Prússia l'any 1839 on va ser nomenat cap de l'Estat Major del IV Cos (1858). Va dirigir les operacions de la Guerra dels Ducats contra Dinamarca (1863), la Guerra de les Set Setmanes (contra Àustria en 1866) i la Guerra francoprussiana (1870) que va cloure el procés d'Unificació alemanya i significà el naixement de l'Imperi Alemany amb els diversos estats alemanys, tret d'Àustria.
Va rebre el títol de comte en 1870 i va ser ascendit a mariscal de camp en 1871. Va publicar diversos llibres sobre temes militars on va explicar les seves estratègies. Va morir a Berlín el 1891.

## Referències

* ↑ Alison, Archibald, History of Europe from the Fall of Napoleon in 1815 to the Accession of Louis Napoleon in 1852, p. 538. W. Blackwood, 1856.
* ↑ Wawro, Geoffrey. The Franco-Prussian War: The German Conquest of France in 1870–1871 (en anglès). Cambridge: Cambridge University Press, 2003, p. 302. ISBN 978-0-521-58436-4.
* ↑ Currie, David P. The Constitution of the Federal Republic of Germany (en anglès). University of Chicago Press, 1994, p. 4.
# Marvin (Dakota del Sud)

Marvin és una població dels Estats Units a l'estat de Dakota del Sud. Segons el cens del 2000 tenia 66 habitants.

## Demografia

Segons el cens del 2000, Marvin tenia 66 habitants, 19 habitatges, i 9 famílies. La densitat de població era de 47,2 habitants per km².
Dels 19 habitatges en un 21,1% hi vivien nens de menys de 18 anys, en un 26,3% hi vivien parelles casades, en un 10,5% dones solteres, i en un 52,6% no eren unitats familiars. En el 47,4% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 3,22.
Per edats la població es repartia de la següent manera: un 19,7% tenia menys de 18 anys, un 3% entre 18 i 24, un 22,7% entre 25 i 44, un 28,8% de 45 a 60 i un 25,8% 65 anys o més.
L'edat mediana era de 47 anys. Per cada 100 dones de 18 o més anys hi havia 430 homes.
La renda mediana per habitatge era de 17.250 $ i la renda mediana per família de 34.375 $. Els homes tenien una renda mediana de 36.250 $ mentre que les dones 11.250 $. La renda per capita de la població era d'11.405 $. Entorn del 23,1% de les famílies i el 40,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marvin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Marvin». American Fact Finder. Oficina del Cens dels Estats Units, 12-01-2010.
# Kazakhstanita

La kazakhstanita és un mineral de la classe dels fosfats. Rep el nom del Kazakhstan, on es troba la seva localitat tipus.

## Característiques

La kazakhstanita és un vanadat de fórmula química Fe3+ 5V4+ 3V5+ 12O$_{39}$(OH)$_9$·9H₂O. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la kazakhstanita pertany a «08.CB - Fosfats sense anions addicionals, amb H₂O, només amb cations de mida mitjana, RO₄:H₂O = 1:1» juntament amb els següents minerals: serrabrancaïta, hureaulita, sainfeldita, vil·lyael·lenita, nyholmita, miguelromeroïta, fluckita, krautita, cobaltkoritnigita, koritnigita, yvonita, geminita, schubnelita, radovanita, kolovratita, irhtemita i burgessita.

## Formació i jaciments

Va ser descoberta al dipòsit de vanadi de Balasauskandyk, situat a la serralada Karatau, a la Província del Turquestan (Kazakhstan). També ha estat descrita en altres dos indrets d'aquest país, així com a l'estat de Nevada, als Estats Units.

## Referències

* ↑ «Kazakhstanite» (en anglès). Mindat. [Consulta: 2 juny 2019].
# Riu Sakaleona

Sakaleona és un riu que es troba a les regions d'Amoron'i Mania i Vatovavy-Fitovinany, a l'est de Madagascar. Neix a les terres altes centrals i desemboca a l'oceà Índic, a prop de Nosy Varika.

## Referències

* ↑ Madamax Arxivat 2019-05-04 a Wayback Machine. (francès)

## Vegeu també

* Cascades Sakaleona
# Nextcloud

Nextcloud és una sèrie de programaris client-servidor amb l'objectiu de crear servei d'allotjament de fitxers. La seva funcionalitat és similar al programari Dropbox, encara que Nextcloud és de tipus codi obert, permetent a qui ho desitgi d'instal·lar-lo en un servidor privat. La seva arquitectura oberta permet d'afegir funcionalitats addicionals al servidor en forma d'aplicacions. Nextcloud és un projecte paral·lel d'ownCloud, que també én un programari de servei d'allotjament al núvol.

## Característiques

* Interfícies traduïdes a diverses llengües, incloent-hi el català.
* Els arxius Nextcloud són emmagatzemats en estructures de directori convencionals i s'hi pot accedir via WebDAV si cal.
* Els arxius són encriptats en la transmissió i opcionalment durant l'emmagatzematge.
* Els usuaris poden manegar calendaris (CalDAV), contactes (CardDAV), tasques programades i flux de dades multimèdia (Ampache).
* Permet l'administració d'usuaris i grups d'usuaris (via OpenID o LDAP) i definir permisos d'accés.
* Possibilitat d'afegir-hi aplicacions (d'un sol clic) i connexions amb Dropbox, Google Drive i Amazon S3.
* Disponibilitat d'accés a diferents base de dades mitjançant SQLite, MariaDB, MySQL, Oracle Database, i PostgreSQL.
* Disponibilitat d'un programari anomenat Nextcloud Box basat en Raspberry Pi, i que corre damunt d'Ubuntu Core.

## Referències

* ↑ «Nextcloud» (en anglès). https://www.agenda.s. Arxivat de l'original el 2017-09-21. [Consulta: 21 setembre 2017].
* ↑ «How To Set Up Your Own Cloud Storage On Linux With Next cloud» (en anglès). AddictiveTips, 29-05-2017.
* ↑ «Nectcloud presentation» (en anglès). http://ubucon.org. Arxivat de l'original el 2017-09-22. [Consulta: 21 setembre 2017].

## Vegeu també

Altres serveis d'allotjament de fitxers:
* Dropbox
* Google Drive
* Amazon S3
* Baidu Cloud
* OwnCloud
* OneDrive
* Apple iCloud
# Hypsiboas lemai

Hypsiboas lemai és una espècie de granota que viu a Guyana, Veneçuela i, possiblement també, al Brasil.
Està amenaçada d'extinció per la pèrdua del seu hàbitat natural.

## Referències

* Hoogmoed, M. & MacCulloch, R. 2004. Hypsiboas lemai. Llista Vermella d'Espècies Amenaçades de la UICN 2006. Consulta: 9 de gener de 2008.
# Kusachiïta

La kusachiïta és un mineral de la classe dels òxids.

## Característiques

La kusachiïta és un òxid de fórmula química CuBi₂O₄. Cristal·litza en el sistema tetragonal. La seva duresa a l'escala de Mohs és 4,5. Segons la classificació de Nickel-Strunz, la kusachiïta pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, apuanita, schafarzikita, trippkeïta, versiliaïta, schneiderhöhnita, zimbabweïta, ludlockita, paulmooreïta, estibivanita i chadwickita.

## Formació i jaciments

S'ha descrit només a la seva localitat tipus, al Japó. Va ser descrita en cristalls de calcita presents en una veta carbonatada en el contacte entre gehlenita i surrita en un skarn.

## Referències

* ↑ «Kusachiite» (en anglès). Mindat. [Consulta: 7 novembre 2015].
# María Dolores García

María Dolores «Lola» García García (Badalona, 1967) és una periodista i analista política catalana, directora adjunta de La Vanguardia.
Llicenciada en periodisme i en ciències polítiques, va treballar a El Periódico de Catalunya, tant a la secció de «Coses de la Vida» com de redactora en cap de Política. És la directora adjunta de La Vanguardia, diari on va ser subdirectora, responsable de les àrees de Política, Viure i Esports. Participa en debats de diversos mitjans de comunicació, com L'oracle de Catalunya Ràdio.

## Publicacions

* — (2018). El naufragio. La deconstrucción del sueño independentista. Ediciones Península.
* — (2022) El muro. El poder del estado ante la crisis independentista (editorial Península)

## Referències

* 1 2 3 «M. Dolores García». La Vanguardia [Consulta: 18 setembre 2015].
* ↑ Campaña, Rafa. «Lola García, que se confiesa "antiseries", recomienda 'Borgen' para dejar de lado la imagen "despiadada" de la política» (en castellà), 05-08-2019. [Consulta: 3 gener 2020].
* ↑ Segura, Cristian «Naufragio en Ítaca» (en castellà). El País [Madrid], 14-09-2018. ISSN: 1134-6582.
* ↑ EP. «La periodista Lola García relata en 'El Muro' los entresijos del 'procés' "desde Madrid"» (en castellà), 01-10-2022. [Consulta: 5 octubre 2022].
# Reality Kings

Reality Kings és una empresa de producció de cinema per a adults d'internet situada a Miami Beach, Florida. L'empresa va començar a funcionar a internet l'any 2000 amb el seu primer lloc web per adults, la web cumfiesta.com. Després van aparèixer altres webs com ara; milfhunter.com, 8thstreetlatinas.com, captainstabbing.com, i roundandbrown.com. Des de la seva creació, la web Reality Kings va crear una xarxa de pàgines web amb una àmplia varietat de gèneres, incloent: MILF, Amateurs, Mulates, Llatines, dones amb mamelles grosses, etc. A finals de l'any 2012 Reality Kings ocupava el lloc 2,200 en la classificació Alexa.

## Referències

* ↑ «Reality Kings Alexa Ranking». Alexa.com. Arxivat de l'original el 2016-01-18. [Consulta: 27 desembre 2012].

## Enllaços externs

* Reality Kings - Lloc web oficial (anglès)
# Riu Saloum

El riu Saloum és un curs fluvial del Senegal que neix a 105 kilòmetres a l'est de Kaolack, i desaigua a l'oceà Atlàntic. El important delta del Saloum, a la seva boca, està protegit i conforma el Parc nacional del delta del Salou. La conca del riu banya els antics regnes sereres de Sine i Saloum. Els boscos de manglars ocupen una superfície d'uns cinc quilòmetres a cada costat del riu fins a uns 70 amunt.

## Referències

* A Directory of African Wetlands. Robert Mepham, R. H. Hughes, G. M. Bernacsek, International Union for Conservation of Nature and Natural Resources, United Nations Environment Programme, World Conservation Monitoring Centre, 1992.
# Turgai (Kazakhstan)

Turgai o Torgai (Turghay, Torghay) és una ciutat del Kazakhstan a la riba del riu Turgai.
Era un territori de nòmades i l'establiment fou fundat el 1845 pel major Tomilin com a punt de suport del domini rus sobre els «quirguisos» (quirguisos negres, després anomenats kazakhs) amb el nom de Fort d'Orenburg (Orenburgskoye Ukreplenye). El 1865 la regió dels quiguisos d'Oremburg es va dividir en dues províncies (oblast): Ural i Turgai. El 1868 l'oblast de Turgai fou dividit en districtes (vyezd) i el fort convertit en ciutat amb el nom de Turgai i elevada a capital de districte; cap de les capitals de districte era apropiada per a seu de govern de l'oblast i l'administració es va fer des d'Orenburg; allí residia el governador i es publicava el butlletí oficial (publicat a partir de 1881) anomenat Turgaiskiya Oblastniya Vyedomosti; la província de Turgai, especialment la part meridional, era poc favorable per la colonització russa per manca de terres fèrtils encara que unes 1.300 hectàrees foren posades en valor entre 1860 i 1930.

## Referències

* Enciclopèdia de l'Islam, X, 784
# Hrachovo

Hrachovo és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1353.
# Vieux-Vy-sur-Couesnon

Vieux-Vy-sur-Couesnon (en bretó Henwig-ar-C'houenon, en gal·ló Vioez-Vic) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.043 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.023 | 941 | 928 | 835 | 863 | 861 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Yves Maillard | |
| 2008- | Joël Hardy | |
# Mas Vives (Girona)

El Mas Vives és un conjunt d'edificis de Girona que forma part de l'Inventari del Patrimoni Arquitectònic de Catalunya. És un conjunt format per la masia, l'era i la pallissa, d'arquets d'obra tapiats, que s'utilitza com habitatge de lloguer. A les llindes apareixen les dates de 1650 i 1692.

## Descripció

La masia és un edifici format per diferents cossos de diferents èpoques. De planta rectangular amb un cos allargat, d'un pendent i carener paral·lel a la façana, que actua com a façana principal, i que és d'època posterior (1692). Aquesta façana té la porta semidovellada i una finestra de modillons a sobre i una altra de llinda planera. És de planta baixa i un pis.
El cos posterior presenta teulat a dues aigües i carener perpendicular a la façana principal. Cal ressaltar la façana lateral dreta, que podria ser el nucli originari, en la que hi ha una porta i finestres tapiades. La llinda de la porta de modillons tapiada té una inscripció: FRANCESC VIVES 1650.
Façana principal arrebossada i teulat volat treballat. En mal estat, existeixen contraforts a les cantonades.

## Referències

* 1 2 3 4 5 6 «Mas Vives». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].
# Natació als Jocs Olímpics d'estiu de 1904 - 880 iardes lliures

La prova de les 880 iardes lliures fou una de les que formà part del programa de natació que es disputà als Jocs Olímpics de Saint Louis de 1904.
Aquesta fou la primera i única vegada que es duia a terme aquesta prova dins el programa dels Jocs Olímpics.
Hi van prendre part 6 nedadors procedents de 4 països.

## Medallistes

| Or | Plata | Bronze |
| Emil Rausch (GER) | Francis Gailey (USA) | Géza Kiss (HUN) |

## Resultats

| Posició | Nom | Temps |
| | Emil Rausch (GER) | 13' 11.4" |
| | Francis Gailey (USA) | 13' 23.4" |
| | Géza Kiss (HUN) | |
| 4. | Edgar Adams (USA) | |
| 5. | Henry Jamison Handy (USA) | |
| 6. | Otto Wahle (AUT) | NF |
NF - No finalitza

## Referències

* De Wael, Herman. «Herman's Full Olympians», 2000. [Consulta: 26 agost 2012].
* Wudarski, Pawel. «Wyniki Igrzysk Olimpijskich», 1999. Arxivat de l'original el 2009-02-16. [Consulta: 26 agost 2012]. (polonès)